CELEX: 32016R2345
Language: da
Date: 2016-12-14 00:00:00
Title: Kommissionens gennemførelsesforordning (EU) 2016/2345 af 14. december 2016 om ændring af forordning (EF) nr. 262/2009 og gennemførelsesforordning (EU) nr. 1079/2012 for så vidt angår henvisninger til ICAO-bestemmelserne (EØS-relevant tekst )

21.12.2016   
            
            
               DA
            
            
               Den Europæiske Unions Tidende
            
            
               L 348/11
            
         KOMMISSIONENS GENNEMFØRELSESFORORDNING (EU) 2016/2345
   af 14. december 2016
   om ændring af forordning (EF) nr. 262/2009 og gennemførelsesforordning (EU) nr. 1079/2012 for så vidt angår henvisninger til ICAO-bestemmelserne
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 552/2004 af 10. marts 2004 om interoperabilitet i det europæiske lufttrafikstyringsnet (1), særlig artikel 3, stk. 5,
   efter høring af Udvalget for det Fælles Luftrum, og
   ud fra følgende betragtninger:
   
               (1)
            
            
               Bilag I til Kommissionens forordning (EF) nr. 262/2009 (2) indeholder henvisninger til en række bestemmelser i Chicagokonventionens bilag 10, bind III og IV, nærmere bestemt til indarbejdningen af ændring nr. 79 i bind III, første udgave og indarbejdningen af ændring nr. 77 i bind IV, tredje udgave. Siden vedtagelsen af forordning (EF) nr. 262/2009 har ICAO ændret en række bestemmelser i Chicagokonventionens bilag 10, af hvilke de seneste er indarbejdningen af ændring nr. 90 i bind III, anden udgave og indarbejdningen af ændring nr. 89 i bind IV, femte udgave. Henvisningerne i forordning (EF) nr. 262/2009 til Chicagokonventionens bilag 10 bør derfor opdateres med henblik på at gøre det muligt for medlemsstaterne at overholde deres internationale retlige forpligtelser og sikre overensstemmelse med ICAO's internationale lovgivningsmæssige ramme.
            
         
               (2)
            
            
               Bilag II til Kommissionens gennemførelsesforordning (EU) nr. 1079/2012 (3) indeholder henvisninger til en række bestemmelser i Chicagokonventionens bilag 10, bind III, nærmere bestemt til indarbejdningen af ændring nr. 85 i bind III, anden udgave. Siden vedtagelsen af forordning (EU) nr. 1079/2012 har ICAO ændret en række bestemmelser i Chicagokonventionens bilag 10, af hvilke den seneste er indarbejdningen af ændring nr. 90 i bind III, anden udgave. Bilag II til forordning (EU) nr. 1079/2012 indeholder også henvisninger til bestemmelser i ICAO PANS-ATM (dok. 4444), nærmere bestemt til indarbejdningen af ændring nr. 2 i 15. udgave fra 2007. Siden vedtagelsen af forordning (EU) nr. 1079/2012 har ICAO ændret en række bestemmelser i dok. 4444, af hvilke den seneste er indarbejdningen af ændring nr. 6. Henvisningerne i gennemførelsesforordning (EU) nr. 1079/2012 til Chicagokonventionens bilag 10 og til dok. 4444 bør derfor opdateres med henblik på at gøre det muligt for medlemsstaterne at overholde deres internationale retlige forpligtelser og sikre overensstemmelse med ICAO's internationale lovgivningsmæssige ramme.
            
         
               (3)
            
            
               Forordning (EF) nr. 262/2009 og gennemførelsesforordning (EU) nr. 1079/2012 bør derfor ændres —
            
         VEDTAGET DENNE FORORDNING:
   Artikel 1
   Teksten i bilag I til forordning (EF) nr. 262/2009 affattes således:
   
      
         »Organisationen for International Civil Luftfarts bestemmelser, der henvises til i artikel 3, stk. 1, og i bilag III, punkt 2
      
      
               
                  1.
               
               
                  Kapitel 3 »Surveillance systems«, afsnit 3.1.2.5.2.1.2 »IC: Interrogator-kode« i ICAO bilag 10 »Aeronautical Telecommunications«, bind IV »Surveillance Radar and Collision Avoidance Systems« (femte udgave, juli 2014, herunder ændring nr. 89).
               
            
               
                  2.
               
               
                  Kapitel 5 »SSR Mode S Air-Ground Data Link«, afsnit 5.2.9 »The data link capability report format« i ICAO bilag 10 »Aeronautical Telecommunications«, bind III »Communication Systems« (anden udgave, juli 2007, herunder ændring nr. 90).«
               
            
   Artikel 2
   Teksten i bilag II til forordning (EU) nr. 1079/2012 affattes således:
   
      
         »ICAO-bestemmelserne, der henvises til i artikel 4 og 8
      
      
               
                  1.
               
               
                  Kapitel 2 »Aeronautical Mobile Service«, afsnit 2.1 »Air-ground VHF communication system characteristics« og afsnit 2.2 »System characteristics of the ground installation«, i Chicago-konventionens bilag 10, bind III, del 2 (anden udgave, juli 2007, herunder ændring nr. 90).
               
            
               
                  2.
               
               
                  Kapitel 2 »Aeronautical Mobile Service«, afsnit 2.1 »Air-ground VHF communication system characteristics«, afsnit 2.3.1 »Transmitting function« og afsnit 2.3.2 »Receiving function«, undtagen underafsnit 2.3.2.8 »VDL — Interference Immunity Performance«, i Chicago-konventionens bilag 10, bind III, del 2 (anden udgave, juli 2007, herunder ændring nr. 90).
               
            
               
                  3.
               
               
                  Afsnit 12.3.1.5 »8.33 kHz channel spacing« i ICAO PANS-ATM dok. 4444 (15. udgave, 2007, herunder ændring nr. 6).«
               
            
   Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. december 2016.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 96 af 31.3.2004, s. 26.
   
      (2)  Kommissionens forordning (EF) nr. 262/2009 om fastsættelse af krav for den koordinerede tildeling og brug af Mode S-interrogator-koder i det fælles europæiske luftrum (EUT L 84 af 31.3.2009, s. 20).
   
      (3)  Kommissionens gennemførelsesforordning (EU) nr. 1079/2012 af 16. november 2012 om krav til talekanaladskillelse for det fælles europæiske luftrum (EUT L 320 af 17.11.2012, s. 14).